Hiton
<s>Hiton ( / chitōn) je starogrčki oblik tunike koja se pričvršćivala na ramenu i koju su nosili i muškarci i žene u staroj Grčkoj i Rimu.</s><s>Postoje dva osnovna oblika hitona: stariji dorski hiton i mlađi jonski hiton.</s>

<s>Etimologija
Reč "hiton" dovodi se u vezu s centralnosemitskom rečju *kittan (npr. hebrejski כֻּתֹּנֶת‎ kuttṓnĕṯ), koja označava lan.</s>

<s>Oblici i stilovi
Dorski hiton ima oblik pravougaonika i napravljen je od vunene ili lanene tkanine.</s><s>Mogao se nositi u običnom obliku ili sa preklopnim delom koji se naziva apoptygma i koji su češće nosile žene.</s><s>Mogao se ogrnuti i pričvrstiti na ramenu pomoću igala,( / ) šivenjem ili dugmićima.</s>

<s>Jonski hiton takođe se pravio od platna ili vune i ogrtao se bez nabora; od vrata do zgloba ruke držao se pomoću nekoliko malih igli ili dugmića.</s><s>Herodot navodi da su Atinjanke napustile dorski peplos i počele oblačiti jonski hiton nakon što su udovice muškaraca ubijenih u jednoj vojnoj ekspediciji na Eginu izbole i ubile jedinog preživelog iglama sa svojih peplosa, zahtevajući da im kaže gde su im muževi.</s><s>Ovaj linč je "izgledao strašnije od samog vojnog poraza".</s><s>Nakon toga, njihovi hitoni koristili su dugmiće, koji su često bili ukrašeni likom Gorgone.</s>

<s>Veliki pojas poznat kao zoster mogao se nositi preko hitona, obično ispod grudi ("visoki pojas") ili oko struka ("niski pojas") ili se mogla koristiti uža "zona" ili pojas.</s><s>Dužina hitona bila je veća od visine nosioca, pa se prekomerna tkanina navlačila iznad pojasa, poput bluze.</s><s>Postojao je i dvostruki pojas.</s><s>Hiton se često nosio u kombinaciji sa težim himationom, koji se navlačio preko hitona i ima imao ulogu ogrtača.</s>

<s>Kada se koristio sam (bez himationa), hiton se zvao monohiton.</s><s>Dugi hiton koji je dosezao do pete, nazivao se hiton poderes, dok se duži vukao po tlu i zvao se hiton sirtos ili helkehiton (ἑλκεχίτων) (doslovno, "hiton koji se vuče po zemlji").</s><s>Ženski hiton bi se uvek nosio do gležnja.</s><s>Muškarci su nosili dugački hiton tokom arhajskog doba, ali su ga kasnije nosili i do kolena, izuzev određenih zanimanja kao što su sveštenici i kočijaši, a takođe i starije osobe.</s>

<s>Hiton s rukavima nosili su sveštenici i glumci.</s><s>Boja ili dizajn hitona često bi ukazivali na status osobe koja ga nosi, ali je to tokom vremena variralo.</s><s>Hiton je bio odeća Afrodite jer se smatrao vrlo ženstvenim, mada su nosili i muškarci.</s><s>Dionis je često prikazan obučen u hiton.</s><s>Hiton su nosili i Rimljani posle 3. veka pre n.e., ali su ga nazivali tunikom.</s><s>U hitone su, na primer, obučene karijatide u tremu Erehtejona u Atini.</s><s>U hiton je obučen i kip delfijskog vozača dvokolica (474. pre n.e.).</s>

<s>U Sparti je ženska odeća bila jednostavna i kratka.</s><s>Nosili su dorski peplos, sa prorezanim suknjama koje su im ogoljavale bedra.</s><s>Dorski peplos bio je izrađen od težeg vunenog materijala nego što je to bilo uobičajeno u Joniji, a na ramenu je bio pričvršćen iglama.</s><s>Kada su se nadmetale u trčanju, spartanske devojke nosile su poseban hiton koji je dopirao do kolna i ostavljao jedno rame ogoljenim.</s>

<s>Kraća verzija hitona zvala se hitoniskos.</s>

<s>Reference</s>

<s>Izvori
 
 
 "Chiton" Encyclopædia Britannica</s>

<s>Vanjske veze</s>

<s>Grčka odeća 
 Grčka odeća</s>

<s>Odjeća po kulturama
Stara Grčka</s>

